
                                                      AVIZ
asupra proiectului  de Lege pentru aprobarea Ordonanței de urgență a Guvernului nr. 139/2022 privind prelungirea mandatelor unor membri ai Comitetului de reglementare al Autorității Naționale de Reglementare în Domeniul Energiei


În conformitate cu prevederile art. 95 și 117 alin. (3) din Regulamentul Camerei Deputaților, republicat, cu modificările și completările ulterioare, Comisia pentru politică economică, reformă și privatizare a fost sesizată spre dezbatere și avizare, în procedură de urgență, cu proiectul de Lege pentru aprobarea Ordonanței de urgență a Guvernului                   nr.  139/2022 privind prelungirea mandatelor unor membri ai Comitetului de reglementare al Autorității Naționale de Reglementare în Domeniul Energiei, transmis cu adresa                        nr. PL-x 647 din 24 octombrie 2022, înregistrată sub nr. 4c-1/571 din 24 septembrie 2022. 
Conform prevederilor art. 75 din Constituția României, republicată, şi ale                    art. 92 alin. (8) pct. 2 din Regulamentul Camerei Deputaților, republicat, cu modificările și completările ulterioare, Camera Deputaților este prima Cameră sesizată. 
Potrivit reglementărilor art. 62 din Regulamentul Camerei Deputaților, republicat, cu modificările și completările ulterioare, membrii Comisiei au examinat proiectul de Lege, mai sus menționat, în ședința din 31 octombrie 2022.
Prezenta inițiativă legislativă are ca obiect de reglementare prelungirea pentru o perioadă de șase luni, a mandatelor în derulare ale membrilor Comitetului de reglementare al Autorității Naționale de Reglementare în Domeniul Energiei, care expiră la data de             23 octombrie 2022.
Membrii Comisiei au analizat proiectul de lege supus avizării, expunerea de motive și avizul favorabil al Consiliului Legislativ, transmis cu adresa nr. 1142 din                                  18 octombrie 2022.






În urma dezbaterilor, membrii Comisiei au hotărât, cu majoritate de voturi                      (2 voturi împotrivă), avizarea favorabilă a proiectului de Lege pentru aprobarea Ordonanței de urgență a Guvernului nr. 139/2022 privind prelungirea mandatelor unor membri ai Comitetului de reglementare al Autorității Naționale de Reglementare în Domeniul Energiei, în forma Guvernului. 
[bookmark: _GoBack]În raport cu obiectul și conținutul său, inițiativa legislativă face parte din categoria legilor organice.

